Адказна аднесліся ў гаспадарцы і да падрыхтоўкі тэхнікі, занятай на перавозцы зерня з поля на ток. Ушчыльнены кузавы МАЗаў і прычэпы трактароў, нарошчаны барты. І хоць да сушылак, адна з якіх знаходзіцца ў Барсуках, а другая – у Порплішчы, іншым часам адлегласць дастаткова значная, затрымак з перавозкай не бывае. Адзін толькі Іван Аляхновіч на сваім МАЗе з прычэпам перавозіць за адзін рэйс сем бункераў зерня. І на сушылках збожжа не залежваецца. Тое, што зжынаецца за дзень, даводзіцца да ладу за суткі.